Șoferii pot circula pe un nou lot din Autostrada Moldovei. Ce inaugurări mai urmează în 2024 pe A7 VIDEO
La nici două săptămâni de la primii kilometri din Autostrada A7 construiți cu fonduri din Planul Național de Redresare și Reziliență (PNRR), Ministerul Transporturilor va deschide mâine, 20 noiembrie, traficul rutier pe un nou lot între Buzău și Râmnicu Sărat. Tronsonul de 32 km are o importanță sporită având în vedere că Râmnicu Sărat nu are o centură ocolitoare, iar A7 va avea și rolul de a reduce congestionarea traficului din oraș.